CELEX: 32015R0026
Language: sk
Date: 2015-01-07 00:00:00
Title: Vykonávacie nariadenie Komisie (EÚ) 2015/26 zo  7. januára 2015 , ktorým sa stanovuje prideľovací koeficient, ktorý sa má uplatňovať na množstvá, na ktoré sa vzťahujú žiadosti o dovozné licencie predložené v období od 1. januára 2015 do 2. januára 2015 v rámci colnej kvóty otvorenej nariadením (EÚ) č. 416/2014 pre niektoré obilniny s pôvodom na Ukrajine

8.1.2015   
            
            
               SK
            
            
               Úradný vestník Európskej únie
            
            
               L 4/22
            
         VYKONÁVACIE NARIADENIE KOMISIE (EÚ) 2015/26
   zo 7. januára 2015,
   ktorým sa stanovuje prideľovací koeficient, ktorý sa má uplatňovať na množstvá, na ktoré sa vzťahujú žiadosti o dovozné licencie predložené v období od 1. januára 2015 do 2. januára 2015 v rámci colnej kvóty otvorenej nariadením (EÚ) č. 416/2014 pre niektoré obilniny s pôvodom na Ukrajine
   EURÓPSKA KOMISIA,
   so zreteľom na Zmluvu o fungovaní Európskej únie,
   so zreteľom na nariadenie Európskeho parlamentu a Rady (EÚ) č. 1308/2013 zo 17. decembra 2013, ktorým sa vytvára spoločná organizácia trhov s poľnohospodárskymi výrobkami, a ktorým sa zrušujú nariadenia Rady (EHS) č. 922/72, (EHS) č. 234/79, (ES) č. 1037/2001 a (ES) č. 1234/2007 (1), a najmä na jeho článok 188 ods. 1 a 3,
   keďže:
   
               (1)
            
            
               Vykonávacím nariadením Komisie (EÚ) č. 416/2014 (2) sa otvorili colné kvóty na dovoz niektorých obilnín s pôvodom na Ukrajine.
            
         
               (2)
            
            
               V článku 1 ods. 1 nariadenia (EÚ) č. 416/2014 sa stanovilo na obdobie od 1. januára 2015 do 31. decembra 2015 množstvo kvóty s poradovým číslom 09.4308 na 400 000 ton.
            
         
               (3)
            
            
               Množstvá, na ktoré sa vzťahujú žiadosti o dovozné licencie v rámci kvóty s poradovým číslom 09.4308, predložené v období od 1. januára 2015 do 2. januára 2015 13. hodiny bruselského času, prevyšujú množstvá, ktoré sú k dispozícii. Je preto potrebné určiť, v akom rozsahu možno vydávať dovozné licencie, a to stanovením prideľovacieho koeficientu, ktorý sa má uplatňovať na požadované množstvá a ktorý sa vypočíta v súlade s článkom 7 ods. 2 nariadenia Komisie (ES) č. 1301/2006 (3).
            
         
               (4)
            
            
               Takisto by sa už nemali vydávať dovozné licencie pre colnú kvótu s poradovým číslom 09.4308 uvedenú vo vykonávacom nariadení (EÚ) č. 416/2014 na prebiehajúce kvótové obdobie.
            
         
               (5)
            
            
               S cieľom zaistiť účinnosť opatrenia by toto nariadenie malo nadobudnúť účinnosť v deň jeho uverejnenia v Úradnom vestníku Európskej únie,
            
         PRIJALA TOTO NARIADENIE:
   Článok 1
   1.   Množstvá, na ktoré sa vzťahujú žiadosti o dovozné licencie týkajúce sa kvóty s poradovým číslom 09.4308, uvedenej v prílohe k vykonávaciemu nariadeniu (EÚ) č. 416/2014 a predloženej v období od 1. januára 2015 do 2. januára 2015 13. hodiny bruselského času, sa upravujú prideľovacím koeficientom 7,385870 % v prípade žiadostí predložených v rámci colnej kvóty s poradovým číslom 09.4308.
   2.   Predkladanie ďalších žiadostí o licencie týkajúce sa kvóty s poradovým číslom 09.4308, uvedenej v prílohe k vykonávaciemu nariadeniu (EÚ) č. 416/2014, sa od 2. januára 2015 13. hodiny bruselského času na prebiehajúce podkvótové obdobie pozastavuje.
   Článok 2
   Toto nariadenie nadobúda účinnosť dňom jeho uverejnenia v Úradnom vestníku Európskej únie.
   
      Toto nariadenie je záväzné v celom rozsahu a priamo uplatniteľné vo všetkých členských štátoch.
      V Bruseli 7. januára 2015
      
         
            Za Komisiu
         
         
            v mene predsedu
         
         Jerzy PLEWA
         
            generálny riaditeľ pre poľnohospodárstvo a rozvoj vidieka
         
      
   
   
      (1)  Ú. v. EÚ L 347, 20.12.2013, s. 671.
   
      (2)  Vykonávacie nariadenie Komisie (EÚ) č. 416/2014 z 23. apríla 2014, ktorým sa otvárajú dovozné colné kvóty na určité obilniny s pôvodom na Ukrajine a ktorým sa stanovuje ich správa (Ú. v. EÚ L 121, 24.4.2014, s. 53).
   
      (3)  Nariadenie Komisie (ES) č. 1301/2006 z 31. augusta 2006, ktorým sa ustanovujú všeobecné pravidlá pre správu dovozných colných kvót pre poľnohospodárske produkty spravovaných prostredníctvom systému dovozných licencií (Ú. v. EÚ L 238, 1.9.2006, s. 13).